CELEX: 32015D1310
Language: sk
Date: 2015-07-28 00:00:00
Title: Vykonávacie rozhodnutie Komisie (EÚ) 2015/1310 z 28. júla 2015, ktorým sa mení príloha I k rozhodnutiu 2009/177/ES, pokiaľ ide o štatút celého územia Chorvátska ako územia bez výskytu herpesvirózy kaprov koi (KHV) (Text s významom pre EHP)

30.7.2015   
            
            
               SK
            
            
               Úradný vestník Európskej únie
            
            
               L 200/17
            
         VYKONÁVACIE ROZHODNUTIE KOMISIE (EÚ) 2015/1310
   z 28. júla 2015,
   ktorým sa mení príloha I k rozhodnutiu 2009/177/ES, pokiaľ ide o štatút celého územia Chorvátska ako územia bez výskytu herpesvirózy kaprov koi (KHV)
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 2006/88/ES z 24. októbra 2006 o zdravotných požiadavkách na živočíchy a produkty akvakultúry a o prevencii a kontrole niektorých chorôb vodných živočíchov (1), a najmä na jej článok 49 ods. 1 a 3,
   keďže:
   
               (1)
            
            
               Rozhodnutím Komisie 2009/177/ES (2) sa stanovuje zoznam členských štátov, zón a priestorov, na ktoré sa vzťahujú schválené programy dohľadu, pokiaľ ide o jednu alebo viac neexotických chorôb uvedených v časti II prílohy IV k smernici 2006/88/ES. V rozhodnutí 2009/177/ES je tiež stanovený zoznam členských štátov, zón a priestorov vyhlásených za štáty a zóny bez výskytu chorôb, pokiaľ ide o jednu alebo viaceré z týchto chorôb.
            
         
               (2)
            
            
               V časti C prílohy I k rozhodnutiu 2009/177/ES je tiež stanovený zoznam členských štátov, zón a priestorov bez výskytu chorôb, pokiaľ ide o jednu alebo viaceré z týchto neexotických chorôb.
            
         
               (3)
            
            
               Chorvátsko predložilo Komisii vyhlásenie na účely uznania celého územia Chorvátska ako územia bez výskytu herpesvirózy kaprov koi (KHV). Z predložených informácií vyplýva, že Chorvátsko v súlade s článkom 49 ods. 1 smernice 2006/88/ES spĺňa podmienky na takého vyhlásenie ustanovené v časti I prílohy V k uvedenej smernici.
            
         
               (4)
            
            
               Z ďalších informácií predložených Komisii vyplýva, že Chorvátsko vymedzilo vhodné nárazníkové zóny pozostávajúce z častí povodia riek Dunaj a Sáva s cieľom zabrániť pasívnemu zavlečeniu choroby zo susedných členských štátov alebo susediacich tretích krajín, ktoré sa nepovažujú za krajiny bez výskytu KHV. Tieto povodia by sa vzhľadom na epidemiologickú situáciu v susediacich krajinách, pokiaľ ide o KHV, mali považovať za vysoko rizikové oblasti a mali by podliehať cielenému dohľadu v súlade s požiadavkami prijatými na základe článku 49 ods. 3 smernice 2006/88/ES.
            
         
               (5)
            
            
               Z informácií, ktoré Chorvátsko poskytlo, vyplýva, že predložené vyhlásenie spĺňa všetky požiadavky na vyhlásenie členského štátu za krajinu bez výskytu choroby podľa smernice 2006/88/ES a rozhodnutia 2009/177/ES. Preto by sa celé územie Chorvátska malo vyhlásiť za územie bez výskytu herpesvirózy kaprov koi.
            
         
               (6)
            
            
               Časť C prílohy I k rozhodnutiu 2009/177/ES by sa preto mala zodpovedajúcim spôsobom zmeniť.
            
         
               (7)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO ROZHODNUTIE:
   Článok 1
   Časť C prílohy I k rozhodnutiu 2009/177/ES sa mení v súlade s prílohou k tomuto rozhodnutiu.
   Článok 2
   Toto rozhodnutie je určené členským štátom.
   
      V Bruseli 28. júla 2015
      
         
            Za Komisiu
         
         Vytenis ANDRIUKAITIS
         
            člen Komisie
         
      
   
   
      (1)  Ú. v. EÚ L 328, 24.11.2006, s. 14.
   
      (2)  Rozhodnutie Komisie 2009/177/ES z 31. októbra 2008, ktorým sa vykonáva smernica Rady 2006/88/ES, pokiaľ ide o programy dohľadu a eradikácie a o štatút členských štátov, zón a priestorov bez výskytu chorôb (Ú. v. EÚ L 63, 7.3.2009, s. 15).
   
      PRÍLOHA
      V časti C prílohy I k rozhodnutiu 2009/177/ES sa zápis týkajúci sa herpesvirózy kaprov koi (KHV) nahrádza takto:
      
         
                     „Herpesviróza kaprov koi (KHV)
                  
                  
                     Chorvátsko
                  
                  
                     HR
                  
                  
                     Celé územie
                  
               
                     Írsko
                  
                  
                     IE
                  
                  
                     Celé územie
                  
               
                     Spojené kráľovstvo
                  
                  
                     UK
                  
                  
                     Územie Severného Írska“